stanford-oval/wikipedia huggingface dataset:
Jens Keller

| 0 | 1 | 2 |
| --- | --- | --- |

Henkilötiedot
Koko nimi: Jens Keller
Syntymäaika: 24. marraskuuta 1970 (ikä 53)
Syntymäpaikka: Stuttgart, Baden-Württemberg, Saksa
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1990–1992 1992–1995 1995–1998 1998–2000 2000–2002 2002–2005 |  VfB Stuttgart  TSV 1860 München  VfL Wolfsburg  VfB Stuttgart  1. FC Köln  Eintracht Frankfurt | 1 (0) 48 (1) 75 (4) 48 (1) 55 (0) 50 (3) |
Valmennusura
2008–2009 2009–2010 2010 2012 2012–2014 2016–2017 2018–2019 2019–2020:  VfB Stuttgart U19  VfB Stuttgart (apuv.)  VfB Stuttgart  FC Schalke 04 U17  FC Schalke 04  Union Berlin  FC Ingolstadt  FC Nürnberg
 Seurajoukkueuran tilastot kattavat vain kansalliset sarjat.
Jens Keller (s. 24. marraskuuta 1970) on saksalainen jalkapallovalmentaja ja entinen puolustaja.
Ura pelaajana

Keller aloitti pelaajauransa VfB Stuttgartin junioriorganisaatiossa ja nousi edustusmiehistöön vuonna 1990. Hän istui kaksi kautta Stuttgartin vaihtopenkillä ja esiintyi vain yhdessä ottelussa. Kesällä 1992 Keller siirtyi TSV 1860 Müncheniin, jossa pelasi kolmen kauden ajan. Münchenistä Keller jatkoi pohjoiseen ja edusti seuraavat kaksi vuotta VfL Wolfsburgia. Stuttgartiin hän palasi 1998. Toisella yrittämällä seuran kasvatti pelasi 48 ottelua kahden kauden aikana, mutta säännöllinen avauskokoonpanon mies hän ei ollut. Vuonna 2000 Keller siirtyi 1. FC Kölniin ja kaksi vuotta myöhemmin Eintracht Frankfurtiin, jossa lopetti uransa vuonna 2005.
Ura pelaajana > Meriitit pelaajana

Saksan mestaruus: 1992
Saksan liigacupin hopeaa: 1998
Ura valmentajana

Pelaajauransa jälkeen Keller jatkoi jalkapallon parissa valmentajana. Kauden 2008–2009 alussa hänestä tuli VfB Stuttgartin U19-juniorien valmentaja. Joulukuussa 2009 sveitsiläinen Christian Gross nosti hänet apuvalmentajakseen Stuttgartin edustusmiehistöön ja kaksikko luotsasi seuran kauden päätteeksi Bundesliigassa viidenneksi.
Lokakuussa 2010 Kelleristä tuli Grossin potkujen jälkeen Stuttgartin päävalmentaja.  Hän ei kuitenkaan onnistunut kääntämään Stuttgartin suuntaa ja sai potkut 12. joulukuuta Stuttgartin hävittyä Hannoverille 2–1.
Huhtikuussa 2012 Keller palasi valmennustehtäviin FC Schalken B-juniorijoukkueen päävalmentajana.  Joulukuun puolivälissä 2012 hänestä tuli Schalken edustusjoukkueen valmentaja kauden loppuun ulottuvalla sopimuksella.  Keller sai Schalken peräsimessä osakseen runsaasti kritiikkiä ja häntä pidettiin ylimenokauden valmentajana. Kellerin johdolla Schalke kuitenkin sijoittui Bundesliigassa kaudella 2012/13 neljänneksi ja 2013/14 kolmanneksi. Europeleissä Keller johdatti Schalken 16 parhaan joukkoon kahdesti perättäin. Lopulta heikko alku kaudella 2014/15, vain kaksi voittoa seitsemästä liigaottelusta ja putoaminen Saksan cupista avauskierroksella, johti Kellerin potkuihin lokakuun alussa 2014.
Huhtikuussa 2016 Keller allekirjoitti kaksivuotisen sopimuksen 1. FC Union Berlinin kanssa. Hän aloitti 2. Bundesliigassa pelaavan seuran päävalmentajana heinäkuun alussa. Kellerin johdolla Union pelasi hyvän sarjakauden ja taisteli noususta Bundesliigaan. Kauden keskivaiheille osunut vahva jakso kiritti itäberliiniläiset VfB Stuttgartin ja Hannover 96:n kantaan taistelemaan suorasta noususta, mutta huhtikuun alussa Hannoverille kärsityn 1–0 tappion jälkeen joukkue voitti vain kaksi pelaamistaan kahdeksasta sarjaottelusta. Kauden lopulla tappiot Eintracht Braunschweigille ja 1. FC Heidenheimille pudottivat Unionin lopullisesti neljänneksi ja nousukarsintojen ulkopuolelle. Sijoitus oli kuitenkin Unionin historian paras yhdistyneen Saksan sarjoissa.
Kausi 2017/18 lähti liikkeelle nihkeämmin, mutta Keller onnistui luotsaamaan joukkueen alkukauden tasapelikierteestä voittojen tielle. Marraskuun puolivälin jälkeen Union Berlin ajautui kuitenkin tappiokierteeseen ja viiden voitottoman ottelun jälkeen seurajohto erotti Kellerin tehtävästään. Seura majaili potkujen aikaan 2. Bundesliigassa neljäntenä.
Joulukuussa 2018 Kelleristä tuli 2. Bundesliigan jumbojoukkueen FC Ingolstadtin päävalmentaja. Keller ei onnistunut luotsaamaan Ingolstadtia pois sarjan jumbosijalta ja seurajohto päätyi erottamaan hänet huhtikuun alussa 2019.
Marraskuussa 2019 Kelleristä tuli FC Nürnbergin päävalmentaja. Nürnberg jäi Kellerin johdolla 2. Bundesliigassa sijalle 16 ja joutui karsimaan sarjapaikastaan. Seura erotti Kellerin ennen sarjakarsintoja.
Joulusaarenfregattilintu

| Joulusaarenfregattilintu |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Fregattilinnut Fregatidae
Suku::  Fregata
Laji::  andrewsi
Kaksiosainen nimi
 Fregata andrewsi  Mathews, 1914 
Katso myös
   Joulusaarenfregattilintu Wikispeciesissä   Joulusaarenfregattilintu Commonsissa 
Infobox OKNimi-testi OKIUCN-testi OK: 
Joulusaarenfregattilintu (Fregata andrewsi) on endeemisenä Joulusaarilla elävä vaarantunut fregattilintuihin kuuluva merilintu. Kuten muutkin fregattilinnut joulusaarenfregattilintu ei kävele eikä ui. Sen sijaan se on erittäin taitava lentäjä. Se hankkii ravintonsa poimimalla rannoilta tai veden pinnasta tai varastaa muilta linnuilta niiden saaliin. Väriltään aikuinen joulusaarenfregattilintu on musta lukuun ottamatta valkeaa mahanalusta.
Suurimmat uhat joulusaarenfregattilinnuille ovat niiden elinalueilla tapahtuva kaivostoiminta, kalastus sekä lisäksi saarelle tuodut Anoplolepis gracilipes -muurahaiset. Kannalle on ongelmallista sen hidas kasvu – joulusaarenfregattilinnut pystyvät kasvattamaan vain yhden  poikueen joka toinen vuosi. Linnun pesä sijaitsee yleensä korkeassa puussa.
Jerry Wahlforss

| Jerry Wahlforss> Henkilötiedot |
| --- | --- |
Syntynyt: 24. toukokuuta 1975 (ikä 49) Helsinki
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb
Elonet
Jerry Wahlforss (s. 24. toukokuuta 1975 Helsinki) on suomalainen näyttelijä ja tuottaja. Hän kuuluu Turun ruotsalaisen teatterin kiinteään ensembleen.
Ura

Wahlforss valmistui näyttelijäksi Teatterikorkeakoulusta 2001. Hän työskenteli näyttelijänä Turun ruotsalaisessa teatterissa kauden 2001–2002, minkä jälkeen hän näytteli Svenska Teaternissa, Wasa Teaterissa ja Teatteri Viiruksessa, kunnes palasi Turun ruotsalaiseen teatteriin.
Wahlforss on näytellyt muun muassa kappaleissa Spelman på taket, Anne Franks dagbok, Jesus Christ Superstar, Ronja Rövardotter ja Stormskärs Maja. Vuonna 2002 hänellä oli nimiosa Svenska Teaternin näytelmässä Rocky. Vuonna 2004 Wahlforss oli samaisen teatterin The Hamlets -tuotannossa käsikirjoittajana ja näyttelijänä.
Syyskaudella 2012 Wahlforss vieraili Tampereen Teatterissa. Hän näytteli Netin roolin Anthony Minghellan teoksessa Made in Bangkok.
Wahlforss on tehnyt useita sivurooleja kokoillan elokuvissa. Hänen ensimmäinen roolinsa oli Kassu rakkauselokuvassa Kuutamolla. Komediaelokuvassa Vieraalla maalla Wahlforss näytteli Omarin roolin. Timo Koivusalon draamakomediassa Kalteva torni hän näytteli Juania.
Televisiorooleja Wahlforss teki etenkin 2000-vuosikymmenen puolivälissä. Hän piipahti muun muassa suositun Salatut elämät -sarjan jaksossa Helin kosto ei olekaan suloinen syyskuussa 2004. Wahlforss oli ottanut tuntumaa televisionäyttelemiseen jo 1990-luvun alun yhdeksänosaisessa nuorisosarjassa 16, jossa hän teki Tonin roolin.
Teatterityönsä lisäksi Wahlforss on työskennellyt tuottajana.
Valikoitu rooliluettelo

Perchik, opiskelija (Spelman på taket, 2001)
Rocky (Rocky, 2002)
Useita rooleja (The Hamlets, 2004; myös kirjailijana ja käsikirjoittajana)
Richard Hannay (De 39 stegen, 2008)
Herr Dussel (Anne Franks dagbok, 2010)
Jake (Stenar i fickan, 2010)
Steffe (Kungen av ö, 2012)
Net (Made in Bangkok, 2012)
Maijan isä (Stormskärs Maja, 2015)
Edward (Kungens tal, 2016)
Filmografia > Valkokangaselokuvat

Kuutamolla (2002)
Vieraalla maalla (2003)
Etulinjan edessä (2004)
Paha maa (2005)
FC Venus (2005)
Kalteva torni (2006)
Ella ja kaverit 2 – Paterock (2013)
Filmografia > Lyhytelokuvia

Jatulintarha (2002)
Mannen på gatan (2007)
Emmy (2009)
Ménage à Trois (2010)
Filmografia > Televisiosarjoja ja -elokuvia

16 (1993)
Sairaskertomuksia (2004)
Salatut elämät (2004)
Miehen sydän (2004)
NDA - salassapitosopimus (2005)
Apeiron (II) (2013)
Aiheesta muualla

Kotisivut
Finlands Svenska Skådespelarforbund r.f. / Wahlforss, Jerry (Arkistoitu – Internet Archive)
Turun Sanomat: ÅST:n murhamysteerissä esiintyy 150 roolihahmoa (26.2.2008)
Turun Sanomat: Video: Jerry Wahlforss paljastaa näyttelijäntyön salat – "Improvisaatioharjoitukset laittavat näyttelijän koneen käyntiin" (28.1.2018)
Yle Areena: Mitt favoritfiasko : Jerry Wahlforss (2:24) (16.7.2016)
Yle Arkivet: Ungdomsserien 16 blev en stor tv-succé (17.11.2016)
Jalkapallon Suomensarjan kausi 1967

| Suomensarjan kausi 1967 |
| --- | --- |
Joukkueiden määrä:  36
Nousseet joukkueet:  Helsingin Ponnistus Rosenlewin Urheilijat -38
Pudonneet joukkueet:  lohkojen 2 heikointa
Yleisökeskiarvo:  577
Ylempi sarjataso:  Mestaruussarja
Alempi sarjataso:  Maakuntasarja
  ← 1966 :  1968 → 
Jalkapallon Suomensarjan kausi 1967 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1968.
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Lahden Palloseura | 22 | 13 | 5 | 4 | 44 | 19 | +25 | 31  |
| 2 | Helsingin Ponnistus | 22 | 12 | 7 | 3 | 48 | 24 | +24 | 31  |
| 3 | Jämsänkosken Ilves | 22 | 13 | 3 | 6 | 45 | 25 | +20 | 29  |
| 4 | Helsingin IFK | 22 | 7 | 11 | 4 | 33 | 32 | +1 | 25  |
| 5 | Mikkelin Pallo-Kissat | 22 | 8 | 8 | 6 | 33 | 33 | 0 | 24  |
| 6 | Herttua, Helsinki | 22 | 8 | 7 | 7 | 34 | 43 | −9 | 23  |
| 7 | Helsingin Palloseura | 22 | 7 | 8 | 7 | 35 | 32 | +3 | 22  |
| 8 | Käpylän Urheilu-Veikot | 22 | 7 | 8 | 7 | 38 | 37 | +1 | 22  |
| 9 | Lappeenrannan Pallo | 22 | 5 | 7 | 10 | 28 | 37 | −9 | 17  |
| 10 | Porvoon Akilles | 22 | 4 | 7 | 11 | 33 | 40 | −7 | 15  |
| 11 | Imatran Pallo-Salamat | 22 | 4 | 6 | 12 | 25 | 45 | −20 | 14  |
| 12 | Kallion Palloseura | 22 | 4 | 3 | 15 | 20 | 49 | −29 | 11  |
Uusinta: LaPS - Ponnistus 3–5
Itälohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Ponnistus | 11 | 7 957 | 723 |
| LaPa | 11 | 7 791 | 708 |
| MiPK | 11 | 7 061 | 642 |
| Akilles | 11 | 6 967 | 633 |
| HIFK | 11 | 6 638 | 603 |
| KUV | 11 | 6 401 | 582 |
| JIlves | 11 | 5 635 | 512 |
| LaPS | 11 | 4 945 | 450 |
| PaSa | 11 | 4 789 | 435 |
| HPS | 11 | 4 615 | 420 |
| Herttua | 11 | 4 014 | 365 |
| KaPS | 11 | 3 354 | 305 |
| Yhteensä | 132 | 70 167 | 532 |
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Rosenlewin Urheilijat -38 | 22 | 15 | 5 | 2 | 50 | 23 | +27 | 35  |
| 2 | Valkeakosken Koskenpojat | 22 | 15 | 4 | 3 | 48 | 16 | +32 | 34  |
| 3 | Turun Toverit | 22 | 12 | 3 | 7 | 45 | 29 | +16 | 27  |
| 4 | Tampereen Pallo-Veikot | 22 | 10 | 6 | 6 | 45 | 28 | +17 | 26  |
| 5 | Porin Pallo-Toverit | 22 | 10 | 5 | 7 | 34 | 35 | −1 | 25  |
| 6 | Tampereen Palloilijat | 22 | 9 | 3 | 10 | 32 | 37 | −5 | 21  |
| 7 | Pallo-Sepot 44 | 22 | 7 | 6 | 9 | 25 | 29 | −4 | 20  |
| 8 | Porin Karhut | 22 | 8 | 4 | 10 | 26 | 31 | −5 | 20  |
| 9 | Hangon AIK | 22 | 5 | 8 | 9 | 23 | 34 | −11 | 18  |
| 10 | Turun Pyrkivä | 22 | 6 | 5 | 11 | 29 | 39 | −10 | 17  |
| 11 | Hämeenlinnan Pallokerho | 22 | 4 | 7 | 11 | 28 | 48 | −20 | 15  |
| 12 | Turun Kisa-Veikot | 22 | 2 | 2 | 18 | 25 | 61 | −36 | 6  |
Länsilohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| VaKP | 11 | 7 447 | 677 |
| RU-38 | 11 | 5 703 | 518 |
| PPT | 11 | 5 295 | 481 |
| PS-44 | 11 | 4 295 | 390 |
| HAIK | 11 | 3 767 | 342 |
| HPK | 11 | 3 514 | 319 |
| TuTo | 11 | 3 106 | 282 |
| Karhut | 11 | 2 916 | 265 |
| Pyrkivä | 11 | 2 676 | 243 |
| TPV | 11 | 2 543 | 231 |
| TaPa | 11 | 2 120 | 193 |
| TuKV | 11 | 1 782 | 162 |
| Yhteensä | 132 | 45 164 | 342 |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Kuopion Elo | 22 | 15 | 2 | 5 | 58 | 21 | +37 | 32  |
| 2 | Oulun Työväen Palloilijat | 22 | 14 | 4 | 4 | 50 | 26 | +24 | 32  |
| 3 | Kajaanin Palloilijat | 22 | 14 | 3 | 5 | 48 | 25 | +23 | 31  |
| 4 | Jalkapalloseura Jaro | 22 | 12 | 5 | 5 | 44 | 26 | +18 | 29  |
| 5 | Kemin Into | 22 | 11 | 6 | 5 | 40 | 24 | +16 | 28  |
| 6 | Oulun Palloseura | 22 | 11 | 4 | 7 | 44 | 40 | +4 | 26  |
| 7 | Karihaaran Tenho | 22 | 8 | 6 | 8 | 41 | 38 | +3 | 22  |
| 8 | Gamlakarleby Bollklubb | 22 | 8 | 4 | 10 | 39 | 27 | +12 | 20  |
| 9 | Tornion Pallo -47 | 22 | 8 | 4 | 10 | 35 | 38 | −3 | 20  |
| 10 | Kokkolan Palloseura | 22 | 5 | 3 | 14 | 33 | 49 | −16 | 13  |
| 11 | Seinäjoen Palloseura | 22 | 1 | 6 | 15 | 18 | 53 | −35 | 8  |
| 12 | Suolahden Urho | 22 | 1 | 1 | 20 | 21 | 104 | −83 | 3  |
Uusinta: OTP - Elo 3–0 (pelattiin Kajaanissa)
Pohjoislohko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| OTP | 11 | 14 978 | 1362 |
| KaPa | 11 | 12 444 | 1131 |
| Elo | 11 | 11 119 | 1011 |
| Jaro | 11 | 10 397 | 945 |
| OPS | 11 | 10 291 | 936 |
| Into | 11 | 9 000 | 818 |
| GBK | 11 | 8 663 | 788 |
| Tenho | 11 | 7 963 | 724 |
| TP-47 | 11 | 6 633 | 603 |
| KoPS | 11 | 3 937 | 358 |
| Urho | 11 | 3 267 | 297 |
| SePS | 11 | 3 245 | 295 |
| Yhteensä | 132 | 101 937 | 772 |
Karsinta SM-sarjaan

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Rosenlewin Urheilijat -38 | 4 | 3 | 0 | 1 | 7 | 1 | +6 | 6  |
| 2 | Helsingin Ponnistus | 3 | 2 | 0 | 1 | 4 | 2 | +2 | 4  |
| 3 | Oulun Työväen Palloilijat | 3 | 0 | 0 | 3 | 0 | 8 | −8 | 0  |
Ponnistus - OTP -ottelu jäi nousun kannalta merkityksettömänä pelaamatta.
Rosenlewin Urheilijat -38 ja Porin Karhut yhdistyivät seuraavalle kaudelle. Uusi seura, Porin Ässät sai RU-38:n hankkiman paikan mestaruussarjassa 1968. Karhut jatkoi Suomensarjassa Ässien kakkosjoukkueena.
Aiheesta muualla

Suomen jalkapallon sarjataulukoita (Arkistoitu – Internet Archive)
Juurisieni

Punakärpässieni on koivun ja männyn juurisieni
Juurisienet ovat sieniä, jotka hajottavat eloperäistä jätettä ja auttavat kasvia, esimerkiksi puuta, saamaan vettä ja ravinteita. Vastikkeeksi symbioosista sienet saavat itselleen puulta valmiita yhteyttämistuotteita.
Jimi Kuronen

| Jimi Kuronen> Henkilötiedot |
| --- | --- |
Syntynyt: 17. toukokuuta 1995 (ikä 29) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  90 kg
Pelaajaura
Pääsarjaura:  2020–
Aik. seurat:  LeKi (Mestis) Kiekko-Vantaa (Mestis) SaPKo (Mestis) KOOVEE (Mestis) Frisk Asker (Norja) EC Kitzbühel (AlpsHL)
Jimi Kuronen (s. 17. toukokuuta 1995 Helsinki) on suomalainen jääkiekkopuolustaja.
Ura > Seuraura

Kuronen on Jokereiden kasvatti. Hän voitti kauden 2009–2010 päätteeksi C-nuorten Suomenmestaruuden. Kaudeksi 2010–2011 Kuronen siirtyi Helsingin IFK:hon. Hän oli B-nuorten SM-karsinnoissa joukkueen tehokkain puolustaja tehoilla 3+4=7. Kauden 2011–2012 Kuronen pelasi suurimmaksi osaksi HIFK:n B-nuorissa, mutta hän pelasi osan kaudestaan myös seuran A-nuorissa, jossa Kuronen voitti kauden päätteeksi Suomenmestaruuden. Kaudeksi 2012–2013 hän siirtyi Rauman Lukon A-nuoriin. Kuronen oli neljällä osumallaan joukkueen eniten maaleja tehnyt puolustaja. Hänet valittiin A-nuorten SM-liigan tammikuun kuukauden tulokkaaksi. Kuronen voitti kauden päätteeksi SM-pronssia.
OHL-joukkue Oshawa Generals varasi Kurosen 44. pelaajana CHL:n varaustilaisuudessa 2013. Hän siirtyi joukkueeseen kaudeksi 2013–2014. Kesken kauden, tammikuussa 2014 Kuronen siirtyi kuitenkin USHL-junioriliigan Des Moines Buccaneersiin.
Kaudeksi 2014–2015 Kuronen palasi Suomeen ja siirtyi vuoden mittaisella sopimuksella Mestis-joukkue Lempäälän Kisaan. Hänen ensimmäinen kautensa miesten peleissä toi 55 runkosarjaottelussa tehot 3+6=9 ja seitsemässä playoff-ottelussa tehot 1+1=2. Kuronen jakoi pudotuspeleissä joukkueen sisäisen tehotilaston voiton kolmen muun pelaajan kanssa lukemalla +3. Hän pelasi kauden aikana myös yhden ottelun lainalla Tapparan A-nuorissa. Kaudeksi 2015–2016 Kuronen siirtyi vuoden mittaisella sopimuksella Kiekko-Vantaaseen. Kaudeksi 2016–2017 hän palasi LeKiin, jonka varakapteeniksi Kuronen nousi.
Kuronen siirtyi kaudeksi 2017–2018 jatkamaan Mestis-pelejään Savonlinnan Pallokerhon riveihin. Hän oli joukkueen tehokkain puolustaja tehoilla 7+21=28, joilla Kuronen jakoi sarjan puolustajien pistepörssin neljännen sijan Espoo Unitedin Kai Lehtisen kanssa. Hän voitti kauden päätteeksi Mestis-pronssia. Kuronen äänestettiin sarjan toiseen tähdistökentälliseen. Kaudella 2018–2019 hän oli SaPKon tehokkain puolustaja tehoilla 3+15=18. Kaudeksi 2019–2020 Kuronen siirtyi KOOVEE:hen. Hän teki Mestiksen yhden kauden piste-ennätyksensä tehoilla 10+29=39, joilla Kuronen oli joukkueen kolmanneksi paras pistemies Anton Ollikaisen kanssa. Hän voitti myös sarjan puolustajien pistepörssin sekä jakoi puolustajien syöttöpörssin voiton Hermeksen Sebastian Mobergin kanssa. Kuronen valittiin sekä Mestiksen lokakuun että joulukuun kuukauden kentälliseen. Hänet äänestettiin kauden päätteeksi sarjan toiseen tähdistökentälliseen.
Kaudeksi 2020–2021 Kuronen siirtyi vuoden mittaisella sopimuksella Norjan Fjordkraft-ligaenin Frisk Askeriin. Hän oli joukkueen tehokkain puolustaja tehoilla 2+14=16. Maaliskuussa 2021 Kuronen teki seuran kanssa vuoden mittaisen jatkosopimuksen. Kaudella 2021–2022 hän oli kuudella osumallaan Frisk Askerin eniten maaleja tehnyt puolustaja maanmiehensä Niklas Nevalaisen kanssa.
Kuronen siirtyi kaudeksi 2022–2023 vuoden mittaisella sopimuksella monikansallisen Alps Hockey Leaguen itävaltalaisjoukkue EC Kitzbüheliin.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Venäjä 2013 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Piešťany 2012 | jääkiekko |  |
Kuronen pelasi alle 18-vuotiaiden MM-kilpailuissa vuonna 2013, jolloin hän voitti pronssia. Kuronen valittiin Kanadaa vastaan pelatun välieräottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuosina 2012 ja 2013, joista ensimmäinen turnaus päättyi hopeaan. Kuronen pelasi myös World U-17 Hockey Challengessa vuonna 2011. Yhteensä hän on pelannut kuusi nuorten ja 43 poikien maaottelua. Kuronen on myös kuulunut Suomen alle 16-vuotiaiden maajoukkueen kapteenistoon.
Johnny Bravo

| Johnny Bravo |
| --- | --- |

Tyyli:  Animaatio, komedia
Kestoaika:  22 min.
Luoja(t):  Van Partible
Pääosissa:  Jeff Glen Bennett Mae Margaret Whitman Tom Kenny Larry Drake Brenda Vaccaro
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Cartoon Network
Esitetty:  7. heinäkuuta 1997 – 6. elokuuta 2004
Tuotantokausia:  4
Jaksoja:  64 (luettelo jaksoista)
Tuotanto
Tuottaja(t):  Cosmo Anzilotti Gary Hartle Jed Spingarn
Vastaava(t) tuottaja(t):  Van Partible Sherry Gunther Buzz Potamkin
Linjatuottaja:  Diana Ritchey
Ohjaaja(t):  Robert Alvarez Kent Butterworth Russell Calabrese Butch Hartman John McIntyre Van Partible Rumen Petkov Kirk Tingblad
Käsikirjoittaja(t):  Butch Hartman Seth MacFarlane Steve Marmel Van Partible Robert C. Ramirez Michael Ryan
Tuotantoyhtiö(t):  Hanna-Barbera Cartoon Network Studios
Palkinnot
Ehdokkuudet:  Annie (1997, 1998, 2000) YoungStar Award (1999) Golden Reel (2001, 2004)
Aiheesta muualla
IMDb 
Johnny Bravo on Van Partiblen luoma, neljä Annie-ehdokkuutta saanut yhdysvaltalainen piirrossarja. Alkuun Hanna-Barberan ja sitten Cartoon Network Studiosin tuottamaa sarjaa valmistettiin neljän tuotantokauden verran, yhteensä 64 jaksoa. Ne esitettiin alun perin vuosien 1997–2004 aikana.
Johnny Bravo oli alun perin Van Partiblen luoma lyhytanimaatio vuodelta 1995, jolloin sarja sai kaksi Annie-ehdokkuutta. Tämän myötä Hanna-Barbera tilasi sarjasta lopulta yhteensä 64 jaksoa. Siitä tehtiin myös kaksi erikoisjaksoa.
Suomessa sarjaa on esitetty Cartoon Network -kanavalla.
Sarjasta oli tarkoitus tuottaa myös näytelmäelokuva, jonka ensi-illan oli määrä olla marraskuussa 2006, mutta tuntemattomasta syystä se peruttiin. Päärooliin Johnny Bravoksi oli valittu parhaiten vapaapainijana tunnettu Dwayne Johnson.
Juoni

Sarjan päähahmo on Johnny Bravo, joka asuu kuvitteellisessa Aron Cityssä äitinsä luona. Häntä on kuvailtu James Deanin näköiseksi, joka kuulostaa Elvis Presleyltä ja käyttäytyy kuin Fonzie. Bravo yrittää jatkuvasti etsiä itselleen naista, joka lähtisi hänen kanssa treffeille. Monista yrityksistä huolimatta Bravon ego pilaa kaiken ja joutuukin usein kokemaan naisten tyytymättömyyden muun muassa useiden käsilaukkujen ja nyrkin iskujen myötä.
Hahmot

Hän kuvittelee olevansa Jumalan lahja naisille. Todellisuus on kuitenkin toisenlainen, vaikka Bravo kuulostaa Elvis Presleyltä, näyttää James Deaniltä ja käyttäytyy Onnen päivät -sarjasta tutun Fonzien lailla. Näiden yhdistelmästä Bravon pitäisi olla täydellinen magneetti naisille, mutta hän pilaa kuitenkin suuren egonsa ja narsistiseen asenteensa vuoksi.
Johnny äiti on erikoinen nainen, jolla on rajaton määrä energiaa ja innokkuutta. Hän jaksaa rakastaa poikaansa tietäen, miten tyhmä Johnny on, ja hänen tapaansa yrittää vietellä naisia. Yksi Bunny Bravon mielenkiinnon kohteista on kukat.
Bravojen naapurissa asuva punahiuksinen pikkutyttö on usein ovela ja puhelias. Hän on jatkuvasti häiritsemässä Johnnya pyytäen häntä muun muassa viemään kauppaan tai teekutsuille. Suzylla on myös usein nähty olevan julkisuuden henkilöitä suvussaan, kuten esimerkiksi Farrah Fawcett on kerrottu olevan hänen serkkunsa.
Aron Cityn paikallinen nörtti, joka oli High Schoolissa Johnnyn paras kaveri, mutta sitä ennen Carl oli koulukiusaaja, joka kiusasi erityisesti Johnnya ollessaan pidempi. Carl on kiinnostunut tieteestä ja tuntuu olevan nykyisin Johnnyn ainoa kaveri Suzyn lisäksi, jota Johnny usein kieltää. Carlilla on tapana käyttää juuri Johnnya keksintöjensä koehenkilönä.
Paikallisen chili kahvilan omistava Pops on ahne, mutta on toiminut eräänlaisena sijaisisänä Johnnylle, joka ei ole nähnyt isäänsä milloinkaan. Huolimatta siitä hänen ahneutensa käy ilmi, kun Pops antaa hyödyttömiä maksuvihjeitä ja neuvoja asiakkailleen. Hänen kuuluisa chilikeitto on myös epäilyttävä sillä se koostuu opossumista, pandasta, hylkeestä ja Valkopäämerikotkasta.
Karatea opettava japanilainen mies, joka omistaa paikallisen karatekoulun. Johnnyn ollessa yksi huonoimmista oppilaista hän on työskennellyt koulussa lähinnä siivoojana.
Vierasesiintymiset

Lukuisien naishahmojen ääninä toimineet Kath Soucie, Grey DeLisle ja Jennifer Hale olivat eniten vierailevia äänirooleja tehneet ääninäyttelijät. Sarjassa esiintyi myös monia julkisuuden henkilöitä ja erityisesti sarjan neljännellä tuotantokaudella, kuten Farrah Fawcett, Luke Perry, Jessica Biel, Mr. T, Don Knotts, Adam West, Shaquille O'Neal ja Mick Jagger sekä kuvitteelisia hahmoja, kuten Retu Kivinen, Jogi-karhu, Blue Falcon ja kaikki Scooby-Doo-sarjassa esiintyneet päähahmot.